Oʻzbekiston Respublikasi Prezidentining “Sugʻurta xizmatlari bozorini yanada rivojlantirishning kompleks chora-tadbirlari toʻgʻrisida” 2024-yil 1-martdagi PQ-108-son qarorini amalga oshirish chora-tadbirlari haqida
(resolution, 2026-01-01)

Oʻzbekiston Respublikasi Prezidentining “Sugʻurta xizmatlari bozorini yanada rivojlantirishning kompleks chora-tadbirlari toʻgʻrisida” 2024-yil 1-martdagi PQ-108-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Sugʻurta xizmatlari bozorini yanada rivojlantirishning kompleks chora-tadbirlari toʻgʻrisida” 2024-yil 1-martdagi PQ-108-son qarori bilan sugʻurtaning barcha turlari boʻyicha sugʻurta (qayta sugʻurta) shartnomalarini yagona avtomatlashtirilgan axborot tizimi orqali roʻyxatdan oʻtkazish va sugʻurta polislarini ushbu tizim orqali rasmiylashtirish majburiy hisoblanishi belgilangani maʼlumot uchun qabul qilinsin. 2. Oʻzbekiston Respublikasi Istiqbolli loyihalar milliy agentligi Yagona avtomatlashtirilgan axborot tizimida mavjud amaldagi majburiy sugʻurta polislari toʻgʻrisidagi maʼlumotlarning “Elektron hukumat” tizimining Idoralararo integratsiyalashuv platformasi orqali manfaatdor davlat organlari va tashkilotlariga taqdim etilishini taʼminlasin. 3. Oʻzbekiston Respublikasi Transport vazirligi va Ichki ishlar vazirligi uch oy muddatda oʻz vakolatlari doirasida Maʼmuriy javobgarlik toʻgʻrisidagi kodeksga quyidagilarni nazarda tutuvchi oʻzgartirish va qoʻshimchalar kiritish toʻgʻrisidagi qonun loyihasini Vazirlar Mahkamasiga kiritsin: a) tashuvchining fuqarolik javobgarligini majburiy sugʻurta qilmaslik boʻyicha maʼmuriy huquqbuzarlik toʻgʻrisidagi ishlarni transport organlari tomonidan koʻrib chiqish. Bunda Transport vazirligining axborot tizimi orqali tashuvchining fuqarolik javobgarligini majburiy sugʻurta qilish boʻyicha qayd etilgan maʼmuriy huquqbuzarliklar uchun jarima solish toʻgʻrisidagi qarorni maʼmuriy huquqbuzarlikni sodir etgan shaxsning ishtirokisiz chiqarish; b) transport vositalari egalarining fuqarolik javobgarligini majburiy sugʻurta qilish boʻyicha qayd etilgan maʼmuriy huquqbuzarliklar uchun ichki ishlar organlari tomonidan jarima solish toʻgʻrisidagi qarorni maʼmuriy huquqbuzarlikni sodir etgan shaxsning ishtirokisiz chiqarish. 4. Oʻzbekiston Respublikasi Istiqbolli loyihalar milliy agentligi sugʻurta sohasini raqamlashtirish, jumladan, sugʻurta (qayta sugʻurta) shartnomalarini roʻyxatga olish, sugʻurta polislarini markazlashtirilgan holda rasmiylashtirish, saqlash, uzatish va hisobini yuritish boʻyicha operatorni (keyingi oʻrinlarda — Operator) aniqlasin. Bunda Operatorga sugʻurta sohasini raqamlashtirishdagi ehtiyojlari uchun apparat va dasturiy komplekslarni, axborot tizimlari infratuzilmasini, shuningdek, ushbu maqsadlar uchun texnologik hujjatlar va dasturiy taʼminotni xarid qilish va oʻrnatish vakolati berilsin. 5. Belgilansinki, 2025-yil 1-avgustdan boshlab Yagona avtomatlashtirilgan axborot tizimida (keyingi oʻrinlarda — YAAAT) har bir sugʻurta polisini markazlashtirilgan holda rasmiylashtirish, saqlash, uzatish va hisobini yuritish, shuningdek, sohani raqamlashtirishga oid toʻlov bazaviy hisoblash miqdorining 1 foizigacha miqdorida undiriladi. Bunda axborot tizimlarini ishlab chiqish, joriy etish, texnik qoʻllab-quvvatlash va takomillashtirib borish, yangi axborot tizimlarini xarid qilish, ularning toʻliq ishlashini taʼminlash va saqlash, dasturiy taʼminotlarni ishlab chiqish va axborotlarni aktuallashtirish (yangilash) hamda sunʼiy intellekt, jumladan, boshqa zamonaviy yechimlarni qoʻllagan holda sugʻurta sohasini raqamlashtirish Operator hisobidan amalga oshiriladi. Mazkur bandning birinchi xatboshisida nazarda tutilgan toʻlov sugʻurta (qayta sugʻurta) tashkilotlari tomonidan har oyning 10-sanasiga qadar amalga oshiriladi va quyidagicha taqsimlanadi: 70 foizi — Operatorga; 30 foizi — Oʻzbekiston Respublikasi Istiqbolli loyihalar milliy agentligiga. Bunda toʻlov sugʻurta (qayta sugʻurta) tashkilotlari tomonidan sugʻurta zaxiralarini shakllantirishda bazaviy sugʻurta mukofoti tarkibidan chegiriladi. 6. Shunday tartib oʻrnatilsinki, unga muvofiq: 2026-yil 1-apreldan boshlab YAAATda rasmiylashtirilgan sugʻurta polislari boʻyicha sugʻurta mukofotlari uchun toʻlovlarning markazlashgan holda hisob-kitobi Yagona sugʻurta billing tizimi orqali yuritiladi; Yagona sugʻurta billing tizimidan Operator va sugʻurta tashkilotlari oʻrtasida tuziladigan shartnomalar asosida foydalaniladi. Yagona sugʻurta billing tizimini ishlab chiqish, joriy etish, keyinchalik texnik qoʻllab-quvvatlash va takomillashtirib borishga masʼul etib Operator belgilansin. Oʻzbekiston Respublikasi Istiqbolli loyihalar milliy agentligi Operator bilan birgalikda YAAATda rasmiylashtirilgan sugʻurta polislari boʻyicha sugʻurta mukofotlari uchun toʻlovlar markazlashgan holda Yagona hisobraqami orqali yuritilishini taʼminlasin. 7. Oʻzbekiston Respublikasi Istiqbolli loyihalar milliy agentligi ikki oy muddatda quyidagilarni nazarda tutuvchi Sugʻurta agentlari toʻgʻrisidagi nizomni ishlab chiqsin va tasdiqlasin: sugʻurta agentining qonunchilik hujjatlari bilan belgilangan vazifalarini boshqa har qanday fuqarolik-huquqiy tusdagi shartnoma asosida amalga oshirmaslik; bank kreditlari bilan bogʻliq sugʻurta shartnomalari tuzilishida (bankning oʻz tadbirkorlik xavfini sugʻurtalash shartnomalari bundan mustasno) faqatgina kredit beruvchi tijorat bankining Oʻzbekiston Respublikasi rezidentlari hisoblangan sugʻurtalovchilar nomidan sugʻurta agenti sifatida ishtirok etishi; elektron sugʻurta agentlari faoliyatiga qoʻyiladigan qoʻshimcha talablar; insofsiz sugʻurta agentlarining reyestrini shakllantirish tartibi. 8. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirish va qoʻshimchalar kiritilsin. 9. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 10. Oʻzbekiston Respublikasi Istiqbolli loyihalar milliy agentligi manfaatdor vazirlik va idoralar bilan birgalikda ushbu qarorning mohiyati va ahamiyati tadbirkorlik subyektlari oʻrtasida keng tushuntirilishini taʼminlasin. 11. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov va Istiqbolli loyihalar milliy agentligi direktori D. Li zimmasiga yuklansin. 1. Vazirlar Mahkamasining “Harbiy xizmatchilar va harbiy majburiyatli shaxslarning, oddiy askarlar hamda boshliqlar tarkibiga kiruvchi shaxslarning davlat majburiy shaxsiy sugʻurtasi toʻgʻrisida” 1994-yil 26-yanvardagi 38-son qarorida: a) nomi quyidagi tahrirda bayon etilsin: b) muqaddimadagi “harbiy xizmatchilar va harbiy majburiyatli shaxslarni, oddiy askarlar va boshliqlar tarkibiga kiruvchi shaxslarni” soʻzlari “harbiy xizmatchilar va harbiy xizmatga majburlar, shuningdek, maxsus unvonga ega boʻlgan xodimlarni” soʻzlari bilan almashtirilsin; v) 1-bandning birinchi xatboshisidagi “harbiy xizmatchilar va harbiy majburiyatli shaxslarning, oddiy askarlar hamda boshliqlar tarkibiga kiruvchi shaxslarning” soʻzlari “harbiy xizmatchilar va harbiy xizmatga majburlarning, shuningdek, maxsus unvonga ega boʻlgan xodimlarning” soʻzlari bilan almashtirilsin; g) 2-bandda: “g” kichik band quyidagi tahrirda bayon etilsin: “g) sugʻurtalangan shaxs xizmatni oʻtash (harbiy yigʻinlar) davrida ogʻir jarohatlanganda — ushbu bandning “b” kichik bandida nazarda tutilgan toʻlovning 20 foizi va yengil jarohatlanganda 10 foizi miqdorida”; quyidagi mazmundagi “d” kichik band bilan toʻldirilsin: “d) muddatli xizmatdagi harbiy xizmatchining, harbiy yigʻinlarni oʻtayotganda harbiy xizmatga majburlarning, shuningdek, maxsus unvonga ega boʻlgan xodimlarning sogʻligʻiga koʻra kelgusi harbiy xizmat (harbiy yigʻinlar)ni oʻtashga yaroqsiz deb topilganda — ushbu bandning “b” kichik bandida nazarda tutilgan toʻlovning 10 foizi miqdorida”. 2. Vazirlar Mahkamasining “Transport vositalari egalarining fuqarolik javobgarligini majburiy sugʻurta qilish toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida” 2008-yil 24-iyundagi 141-son qarorida: a) 1-bandning ikkinchi xatboshisidagi “sugʻurta puli — 40 million soʻm” soʻzlari “sugʻurta summasi — 80 million soʻm” soʻzlari bilan almashtirilsin; b) 3-bandning uchinchi xatboshisi quyidagi tahrirda bayon etilsin: “Jamgʻarmaning kuzatuv kengashi tarkibi 2-ilovaga muvofiq tasdiqlansin”; v) 1-ilovada: 1-banddan “hamda barcha sugʻurta turlari boʻyicha Yagona axborot tizimini shakllantirish va yuritish” soʻzlari chiqarib tashlansin; 5-bandda: toʻrtinchi xatboshi quyidagi tahrirda bayon etilsin: “majburiy sugʻurta qilish, shu jumladan, majburiy sugʻurta qilish shartnomalari toʻgʻrisidagi maʼlumotlardan iborat boʻlgan, sugʻurta hodisalari haqidagi maʼlumotlarning axborot bazasini, sugʻurta qildiruvchilar va jabrlanganlar toʻgʻrisidagi shaxsiy maʼlumotlarni shakllantirish, sugʻurta sirlari toʻgʻrisidagi qonunchilikda belgilangan talablarni taʼminlagan holda sugʻurtalovchilar bilan Jamgʻarma oʻrtasida koʻrsatib oʻtilgan maʼlumotlarni ayirboshlashni tashkil etish”; oltinchi xatboshi chiqarib tashlansin; 6-bandda: toʻrtinchi — yettinchi xatboshilar chiqarib tashlansin; sakkizinchi — oʻn toʻrtinchi xatboshilar tegishlicha toʻrtinchi — oʻninchi xatboshilar deb hisoblansin; toʻrtinchi xatboshi quyidagi tahrirda bayon etilsin: “majburiy sugʻurta qilish bilan bogʻliq masalalar va nizolar yuzasidan huquqiy maslahat xizmatini, yoʻl-transport hodisasi toʻgʻrisidagi xabarnoma bilan bogʻliq adjasterlik va baholash xizmatini buyurtma asosida toʻlov evaziga koʻrsatadi”; oltinchi va toʻqqizinchi xatboshilardagi “barcha majburiy va ixtiyoriy sugʻurta turlari” soʻzlari “majburiy sugʻurta qilish” soʻzlari bilan almashtirilsin; 7-bandda: uchinchi xatboshi quyidagi tahrirda bayon etilsin: “majburiy sugʻurta qilish bilan bogʻliq masalalar va nizolar yuzasidan huquqiy maslahat xizmatini, yoʻl-transport hodisasi toʻgʻrisidagi xabarnoma bilan bogʻliq adjasterlik va baholash xizmatini buyurtma asosida toʻlov evaziga koʻrsatish”; 8-bandning beshinchi xatboshisidagi “barcha majburiy va ixtiyoriy sugʻurta turlari” soʻzlari “majburiy sugʻurta qilish” soʻzlari bilan almashtirilsin; 9-bandda: uchinchi xatboshi chiqarib tashlansin; toʻrtinchi — yettinchi xatboshilar tegishlicha uchinchi — oltinchi xatboshilar deb hisoblansin; beshinchi xatboshi quyidagi tahrirda bayon etilsin: “buyurtma asosida toʻlov evaziga majburiy sugʻurta qilish bilan bogʻliq masalalar va nizolar yuzasidan huquqiy maslahat xizmatini, yoʻl-transport hodisasi toʻgʻrisidagi xabarnoma bilan bogʻliq adjasterlik va baholash xizmatini koʻrsatishdan olingan daromadlar”; 11-band oʻz kuchini yoʻqotgan deb topilsin; 24-band quyidagi tahrirda bayon etilsin: “24. Sugʻurtalovchi tomonidan Jamgʻarma va sugʻurtalovchi oʻrtasida tuzilgan yozma bitimda nazarda tutilgan Jamgʻarma oldidagi majburiyatlar muntazam ravishda (hisobot davrida ikki va undan koʻp marotaba) bajarilmagan taqdirda, Jamgʻarma maxsus vakolatli davlat organi bilan kelishgan holda sugʻurtalovchi va Jamgʻarma oʻrtasida tuzilgan bitimni bekor qilish toʻgʻrisida qaror qabul qiladi”; 31-band quyidagi tahrirda bayon etilsin: “31. Jamgʻarmaning ijro etuvchi organi uning Direksiyasi hisoblanadi. Direksiya joriy rahbarlikni amalga oshiradi va Jamgʻarma faoliyati uchun javob beradi. Jamgʻarma direksiyasining tuzilmasi va Jamgʻarma xodimlarining cheklangan soni Jamgʻarma kuzatuv kengashi tomonidan tasdiqlanadi. Jamgʻarma direksiyasiga Jamgʻarma kuzatuv kengashi tomonidan tayinlanadigan direktor rahbarlik qiladi”; 32-bandda: beshinchi xatboshi chiqarib tashlansin: oltinchi xatboshi beshinchi xatboshi deb hisoblansin; g) 3-ilova oʻz kuchini yoʻqotgan deb topilsin. d) 4-ilovada: 2-bandda: uchinchi xatboshi quyidagi tahrirda bayon etilsin: “transport vositasi egasining yaqin qarindoshlari — transport vositasi mulkdorining transport vositasidan foydalanish va uni boshqarish uchun notarial tasdiqlanadigan ishonchnoma rasmiylashtirilishi talab qilinmaydigan yaqin qarindoshlari (ota-ona, er (xotin), bolalar, aka-ukalar, opa-singillar);” beshinchi, oʻn ikkinchi va oʻn uchinchi xatboshilardagi “sugʻurta puli” soʻzlari “sugʻurta summasi” soʻzlari bilan almashtirilsin; toʻqqizinchi xatboshi chiqarib tashlansin; oʻninchi — oʻn sakkizinchi xatboshilar tegishlicha toʻqqizinchi — oʻn yettinchi xatboshilar deb hisoblansin; 6-bandning ikkinchi xatboshisi quyidagi tahrirda bayon etilsin: “Majburiy sugʻurta shartnomasi boʻyicha sugʻurta qildiruvchining va (yoki) majburiy sugʻurta shartnomasida koʻrsatilgan transport vositasining boshqa egasining (transport vositalari egalarining fuqarolik javobgarligini majburiy sugʻurta qilish boʻyicha haydovchilar soni cheklanmagan holda foydalanish sharti bilan tuzilgan majburiy sugʻurta shartnomasi boʻyicha transport vositasini boshqaradigan boshqa shaxslarning) fuqarolik javobgarligi sugʻurta qilinishi mumkin”; 8-banddan “, transport vositasining oʻzida esa maxsus davlat belgisi oʻrnatilgan boʻlishi” soʻzlar chiqarib tashlansin; 11-bandda: birinchi xatboshidan “va maxsus davlat belgisini” va “va maxsus davlat belgisi” soʻzlari chiqarib tashlansin: ikkinchi xatboshi quyidagi tahrirda bayon etilsin: “Sugʻurta polisi ushbu Qoidalarga 1 va 1a-ilovalarga muvofiq shakllarda Yagona avtomatlashtirilgan axborot tizimida rasmiylashtiriladi”; uchinchi xatboshi chiqarib tashlansin; 12-bandda: “d” kichik bandning ikkinchi va uchinchi xatboshilari chiqarib tashlansin; “e” kichik band quyidagi tahrirda bayon etilsin: “e) transport vositasining mulkdori mazkur transport vositasidan uning yaqin qarindoshlari foydalanishini va boshqarishini istagan holatlarda, qarindoshlik darajasini tasdiqlovchi hujjatlar (transport vositasini boshqarishga faqat muayyan shaxslar qoʻyilishi sharti bilan majburiy sugʻurta shartnomasi tuzilgan taqdirda). Sugʻurta qildiruvchi sugʻurtalovchiga taqdim etilayotgan maʼlumotlar va hujjatlarning toʻliqligi va haqiqiyligi uchun javobgar hisoblanadi. Sugʻurtalovchi majburiy sugʻurta boʻyicha zarur maʼlumotlar yagona axborot maʼlumotlar bazasida mavjud boʻlgan taqdirda, sugʻurta qildiruvchidan yuqorida qayd etilgan hujjatlarni talab etmasdan majburiy sugʻurta shartnomasini tuzishga haqlidir”; 14-banddagi “sugʻurta polisi blankasida” soʻzlari “sugʻurta polisida” soʻzlari bilan almashtirilsin; 15-band quyidagi tahrirda bayon etilsin: “15. Transport vositasining egasi oʻziga tegishli transport vositasidan cheklangan tarzda foydalanishni hisobga olgan holda majburiy sugʻurta shartnomasini tuzishga haqlidir. Transport vositasidan yil davomida foydalanish davri, shuningdek, uni boshqarishga qoʻyilgan barcha haydovchilar majburiy sugʻurta shartnomasini tuzish toʻgʻrisidagi arizada va sugʻurta polisida koʻrsatiladi. Bunda sugʻurta qildiruvchi ham transport vositasidan foydalanish va boshqarishi nazarda tutilgan shaxs sifatida tan olinadi. Sugʻurtalovchiga sugʻurta qildiruvchi tomonidan transport vositasidan cheklangan tarzda foydalanishni hisobga olgan holda majburiy sugʻurta shartnomasini tuzish boʻyicha murojaat qilinganda, sugʻurtalovchi tomonidan sugʻurta qildiruvchiga uning xohishiga koʻra ushbu transport vositasidan foydalanishga va uni boshqarishga qoʻyilgan yaqin qarindoshlari arizada va sugʻurta polisida koʻrsatilishi lozimligi toʻgʻrisida tushuntirish berilishi lozim. Bunda majburiy sugʻurta shartnomasini tuzish toʻgʻrisidagi arizada tushuntirish berilgani sugʻurta qildiruvchi tomonidan tasdiqlanadi. Sugʻurta qildiruvchi transport vositasidan cheklangan tarzda foydalanishni hisobga olgan holda majburiy sugʻurta shartnomasini elektron sugʻurta xizmatlaridan foydalangan holda tuzganida, ushbu transport vositasini uning xohishiga koʻra foydalanishga va boshqarishga qoʻyilgan transport vositasi egasining yaqin qarindoshlari arizada va sugʻurta polisida koʻrsatilishi lozim”; quyidagi mazmundagi 151-band bilan toʻldirilsin: “151. Transport vositalari egalarining fuqarolik javobgarligini majburiy sugʻurta qilish boʻyicha haydovchilar soni cheklanmagan holda foydalanish sharti bilan rasmiylashtirilgan sugʻurta polisida transport vositasining egasi, transport vositasi egasining yaqin qarindoshlari koʻrsatilmaydi. Bunda ularning fuqarolik javobgarligi sugʻurta qilingan hisoblanadi”; 17-band quyidagi tahrirda bayon etilsin: “17. Sugʻurta qildiruvchi tomonidan avval majburiy sugʻurta shartnomasini tuzishda taqdim etilgan maʼlumotlardagi oʻzgarishlar toʻgʻrisidagi arizani olgan taqdirda, sugʻurtalovchi tomonidan ushbu Qoidalarning 20-bandiga muvofiq majburiy sugʻurta shartnomasi amal qilishi muddatidan oldin toʻxtatiladi”; 18-band oʻz kuchini yoʻqotgan deb topilsin; 20-bandning birinchi xatboshisidagi “25 foizidan” soʻzlari “20 foizidan” soʻzlari bilan almashtirilsin; III boʻlim nomi va 26-banddagi “Sugʻurta puli” soʻzlari “Sugʻurta summasi” soʻzlari bilan almashtirilsin; 31-bandning ikkinchi xatboshisidagi “Sugʻurta qilinuvchi” soʻzlari “Sugʻurta qildiruvchi” soʻzlari bilan almashtirilsin; 33-bandning oʻn ikkinchi xatboshisidag i “sugʻurta qilinuvchining” soʻzlari “sugʻurta qildiruvchining” soʻzlari bilan almashtirilsin; 34-bandda: quyidagi mazmundagi yettinchi xatboshi bilan toʻldirilsin: “yoʻl-transport hodisasi toʻgʻrisidagi xabarnoma tuzilgan vaqtdan eʼtiboran uch ish kuni ichida mazkur xabarnomani ushbu Qoidalarning 474-bandida koʻrsatilgan materiallar va hujjatlarni ilova qilgan holda sugʻurtalovchiga taqdim etishi”; yettinchi xatboshi sakkizinchi xatboshi deb hisoblansin; 35-banddagi “sugʻurta puli” soʻzlari “sugʻurta summasi” soʻzlari bilan almashtirilsin; 38-bandning birinchi xatboshisi quyidagi tahrirda bayon etilsin: “38. Agar jabrlanuvchi ayni bir vaqtda sugʻurta qildiruvchi (fuqarolik javobgarligi majburiy sugʻurta shartnomasi boʻyicha sugʻurtalangan boshqa shaxs) hisoblansa, uning talabi bilan sugʻurta hodisasi jabrlanuvchining sugʻurtalovchisi tomonidan toʻgʻridan-toʻgʻri hal etilishi lozim”; 39-banddagi “sugʻurta pulining” soʻzlari “sugʻurta summasining” soʻzlari bilan almashtirilsin; 43-banddagi “sugʻurta qilinuvchining” soʻzlari “sugʻurta qildiruvchining (fuqarolik javobgarligi majburiy sugʻurta shartnomasi boʻyicha sugʻurtalangan boshqa shaxsning)” soʻzlari bilan almashtirilsin; 46-band quyidagi tahrirda bayon etilsin: “46. Agar shikastlangan mol-mulkni yoxud uning qoldiqlarini ushbu boʻlim talablariga muvofiq koʻzdan kechirish va mustaqil ekspertiza qilishga (baholashga) qadar amalga oshirilgan shu mol-mulkni taʼmirlash yoki uning qoldiqlarini utilizatsiya qilish sugʻurta hodisasining mavjudligini va majburiy sugʻurta shartnomasi boʻyicha oʻrni qoplanishi lozim boʻlgan zararlarning miqdorini toʻgʻri aniqlash imkonini bermasa, sugʻurtalovchi jabrlanuvchiga (uning merosxoʻriga yoki huquqiy vorisiga) sugʻurta toʻlovini yoki uning bir qismini toʻlashni rad etishga haqli”; 471-bandning davlat tilidagi matnining ikkinchi xatboshisidagi “7-ilovada” soʻzlari “71-ilovada” soʻzlari bilan almashtirilsin; 474-band quyidagi mazmundagi xatboshilar bilan toʻldirilsin: “Haydovchilarning tanloviga koʻra aybdor tarafning sugʻurtalovchisidan sugʻurta tovonini olish maqsadida sugʻurta hodisasini toʻgʻridan-toʻgʻri hal etish toʻgʻrisidagi ariza oʻrniga sugʻurta tovonini toʻlash toʻgʻrisidagi ariza rasmiylashtirilib, aybdor tarafning sugʻurtalovchisiga murojaat qilinishi mumkin. Bunda aybdor tarafning sugʻurtalovchisi tomonidan ariza koʻrib chiqilishi lozim”; 478-band quyidagi mazmundagi xatboshi bilan toʻldirilsin: “Sugʻurtalovchi ushbu Qoidalarning 479-bandida belgilangan muddatda sugʻurta tovonini toʻlash toʻgʻrisida yoki uni toʻlashni rad etish haqida qaror qabul qilmagan hollarda, transport vositalarining egalari tegishli transport vositalarini taʼmirlash yoki utilizatsiya qilish huquqiga ega. Bu holda sugʻurtalovchi taʼmirlash yoki utilizatsiya qilish bilan bogʻliq boʻlgan masalalar yuzasidan nizolashishga haqli emas”; 48-banddagi “sugʻurta pulining” soʻzlari “sugʻurta summasining” soʻzlari bilan almashtirilsin; 55-banddagi “sugʻurta pulidan” soʻzlari “sugʻurta summasidan” soʻzlari bilan almashtirilsin; 60-bandning ikkinchi xatboshisi quyidagi tahrirda bayon etilsin: “Majburiy va ixtiyoriy sugʻurta shartnomasi boʻyicha mol-mulkka yetkazilgan zarar uchun sugʻurta tovonini toʻlash yuzasidan sugʻurtalovchilarning majburiyatlari paydo boʻlgan taqdirda, birinchi navbatda majburiy sugʻurta shartnomasi boʻyicha sugʻurta tovoni toʻlanadi, mol-mulkka yetkazilgan zararning toʻlanmagan qismi ixtiyoriy sugʻurta shartnomasi boʻyicha qoplanadi. Bunda ixtiyoriy sugʻurta obyekti transport vositasi emas, balki transport vositasi egasining fuqarolik javobgarligi boʻlishi lozim hamda majburiy va ixtiyoriy sugʻurta boʻyicha toʻlangan sugʻurta tovonining umumiy summasi jabrlanuvchining mol-mulkiga yetkazilgan haqiqiy zarardan ortiq boʻlishi mumkin emas”; 63-banddagi “sugʻurta tovoni” soʻzlari “sugʻurta summasi” soʻzlari bilan almashtirilsin; quyidagi mazmundagi 781-band bilan toʻldirilsin: “781. Zarar yetkazgan shaxs yoki jabrlanuvchining qasdi oqibatida zarar yetkazilgani sud tartibida aniqlanadi”; 1-ilova matni quyidagi tahrirda bayon etilsin: 1a-ilova matni quyidagi tahrirda bayon etilsin: 2-ilova oʻz kuchini yoʻqotgan deb topilsin; 5-ilovada: I boʻlimda: 1 — 4-bandlar quyidagi tahrirda bayon etilsin: “1. Transport vositalari egalarining fuqarolik javobgarligini majburiy sugʻurta qilish boʻyicha sugʻurta tariflarining yillik bazaviy stavkasi miqdori (sugʻurta summasining belgilangan miqdoriga nisbatan foizlarda). 2. Transport vositasidan koʻp foydalaniladigan hududga (roʻyxatdan oʻtkazish joyiga) koʻra sugʻurta tariflari koeffitsiyenti. 3. Transport vositasini boshqarishga qoʻyilgan shaxslar soni cheklanmagan holda, transport vositalari egalarining fuqarolik javobgarligini majburiy sugʻurta qilish boʻyicha sugʻurta qilishda sugʻurta tariflari koeffitsiyenti — KBO (2). 4. Oldingi oʻn ikki oy davomida yoʻl-transport hodisasida aybdor sifatida sugʻurta hodisalari sodir boʻlganligi yoki sodir boʻlmaganligiga qarab sugʻurta tariflari koeffitsiyenti. III boʻlimning muqaddimasidagi “sugʻurta puli” soʻzlari “sugʻurta summasi” soʻzlari bilan almashtirilsin; 8-ilovaning “2-bosqich” va “3-bosqich”-pozitsiyalari quyidagi tahrirda bayon etilsin: 3. Vazirlar Mahkamasining 2022-yil 21-fevraldagi 80-son qarori bilan tasdiqlangan Maxsus elektron tizim orqali ayrim faoliyat turlarini litsenziyalash tartibi toʻgʻrisidagi yagona nizomga 6-ilovada: 5-pozitsiya uchinchi ustunining “b” kichik bandining ikkinchi xatboshisi quyidagi tahrirda bayon etilsin: “sugʻurtalovchining vakolatli davlat organi bilan Yagona avtomatlashtirilgan axborot tizimidan foydalanish va ushbu tizim doirasida oʻzaro axborot almashish toʻgʻrisida yozma bitimning mavjud boʻlishi”; 9-pozitsiya uchinchi ustunining “Sugʻurtalovchilar (qayta sugʻurtalovchilar) uchun qoʻshimcha litsenziya talablari va shartlari” boʻlimining “b” kichik bandi quyidagi tahrirda bayon etilsin: “b) vakolatli davlat organi tomonidan belgilangan Yagona avtomatlashtirilgan axborot tizimidan foydalanish talablari va shartlariga rioya qilish”. 4. Vazirlar Mahkamasining 2022-yil 12-apreldagi 172-son qarori bilan tasdiqlangan Yoʻl harakati qoidalarida: 7-bandning beshinchi xatboshisi quyidagi tahrirda bayon etilsin: transport vositasining egasi boʻlmagan hollarda esa umumiy egalik huquqini yoki tasarruf etish huquqini beruvchi, egalik qilishga va foydalanishga berilganligini tasdiqlovchi hujjatni, transport vositasi egasining fuqarolik javobgarligini majburiy sugʻurta qilish boʻyicha haydovchilar soni cheklangan holda foydalanish sharti bilan rasmiylashtirilgan sugʻurta polisida koʻrsatilgan transport vositasi egasining yaqin qarindoshlari (ota-ona, er (xotin), bolalar, aka-ukalar, opa-singillar), shuningdek, haydovchilar soni cheklanmagan holda foydalanish sharti bilan rasmiylashtirilgan sugʻurta polisi mavjud boʻlganda transport vositasi egasining yaqin qarindoshlari (ota-ona, er (xotin), bolalar, aka-ukalar, opa-singillar) bundan mustasno; 8-bandning oʻn birinchi xatboshisi quyidagi tahrirda bayon etilsin: “Transport vositasi egasining fuqarolik javobgarligini majburiy sugʻurta qilish boʻyicha haydovchilar soni cheklangan holda foydalanish sharti bilan rasmiylashtirilgan sugʻurta polisida koʻrsatilgan yoki haydovchilar soni cheklanmagan holda foydalanish sharti bilan rasmiylashtirilgan sugʻurta polisi mavjud boʻlganda transport vositasi egasining yaqin qarindoshlari (ota-ona, er (xotin), bolalar, aka-ukalar, opa-singillar) ushbu transport vositasidan mustaqil foydalanishi va uni boshqarishi mumkin. Bunda haydovchining transport vositasi egasining yaqin qarindoshi ekanligi DYHXX xodimlari tomonidan aniqlanadi”. 1. Vazirlar Mahkamasining “Koʻmir, neft, gaz qazib olish va geologiya-razvedka ishlari tizimi xodimlarining majburiy davlat shaxsiy sugʻurtasi toʻgʻrisida” 1994-yil 16-iyuldagi 365-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Mehnatga haq toʻlash, pensiyalar va boshqa toʻlovlar miqdorlarini aniqlash tartibini takomillashtirish toʻgʻrisida” 2019-yil 21-maydagi PF-5723-son Farmoni)” 2019-yil 28-dekabrdagi 1046-son qaroriga ilovaning 8-bandi. 3. Vazirlar Mahkamasining “Tibbiy-ijtimoiy ekspertiza xizmati tashkiliy tuzilmasini va faoliyatini tashkil etishga oid normativ-huquqiy hujjatlarni tasdiqlash toʻgʻrisida” 2022-yil 8-fevraldagi 62-son qaroriga 12-ilovaning 3-bandi. 4. Vazirlar Mahkamasining “Sugʻurta xizmatlari bozorini yanada rivojlantirish boʻyicha kompleks chora-tadbirlar belgilanganligi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2024-yil 30-iyuldagi 458-son qaroriga 1-ilovaning 2-bandi.